મેં મારી દીકરીઓને વૉલીબૉલ રમવા મેદાને ઉતારી, ત્યારબાદ મારા ભાઈઓ, કાકા અને મોટા બાપાની દીકરીઓને પણ વૉલીબૉલ રમવા મેદાનમાં લાવ્યો. આ જોઈને ગામની અન્ય દીકરીઓ પણ ધીરે ધીરે મેદાનમાં આવવા લાગી અને મહિલા વૉલીબૉલની શરૃઆત થઈ. ગામમાં પ્રેક્ટિસ બાદ જિલ્લા-તાલુકા કક્ષાએ રમવા લઈ ગયો અને ત્યાંથી રાજ્ય કક્ષાએ. દીકરીઓ સારું રમીને જીતવા લાગી એટલે ગામમાં તેમનું માન વધવા લાગ્યું. આ જોઈને વધુ દીકરીઓ મેદાનમાં આવવા લાગી. હાલ આ વાત કરવી સહેલી લાગે છે, પરંતુ આના માટે વર્ષોની મહેનત કરવી પડી. આ કાર્ય આરંભે મુશ્કેલ ચોક્કસ હતું, પરંતુ કોશિશમાં ચોક્કસ સફળતા મળી.”